1.2.1.

Trumpalaikės priemonės: — užtikrinti, kad ES ir valstybių narių ekonomikos gaivinimo planuose būtų tinkamai atsižvelgta į viešbučių, restoranų ir viešojo maitinimo įstaigų (HORECA) sektorių ir viso turizmo spektro labai mažas MVĮ, ypač restoranus, siekiant užtikrinti jų išlikimą. ES ir valstybių narių Vyriausybės turi visapusiškai remti skubias finansinės paramos priemones, tiesioginio finansavimo iniciatyvas ir laikinąją valstybės pagalbos sistemą ir po 2022 m.; — užtikrinti labai mažoms MVĮ, ypač veikiančioms HORECA sektoriuje, skirtas finansinės paramos priemones, pratęsti ES ir nacionalinį finansavimą tiek, kiek reikia, ir neapsiriboti 2022 m. gruodžio mėn. terminu bei nenuvertinti poveikio, kurį dabartinė darbuotojų skaičiaus krizė turės ekonomikos atsigavimo tempui; — pratęsti programą SURE 2022 m. ir atidėti visus mokestinius įsipareigojimus valdžios institucijoms, įskaitant per pandemiją atsiradusius įsipareigojimus, ypač HORECA sektoriaus labai mažų MVĮ atveju; — pagal daugiametę finansinę programą (DFP) sudaryti specialų turizmo biudžetą ir pagerinti sąlygas bei suderintas procedūras gauti finansavimą pagal nacionalinius ekonomikos gaivinimo ir atsparumo didinimo planus: pavyzdžiui, tvariau skaitmeninti ir pertvarkyti infrastruktūrą, taikyti principą „visų pirma galvokime apie mažuosius“ ir vienkartinio duomenų pateikimo principą, be kita ko, faktiškai sumažinant biurokratines procedūras labai mažoms įmonėms, ir skelbti skaidrius konkursus turizmo įmonėms ir vietos turizmo institucijoms (3); — įgyvendinti turizmo ir transporto labai mažų MVĮ integravimo į bankų sistemą ir finansavimo sektorių išankstines sąlygas, pasitelkus ES ir ECB garantijų sistemas; — visoje Europoje gerinti koordinavimą, geriau suderinti (MVĮ palankius) sveikatos ir saugos protokolus, sudaryti palankesnes sąlygas piliečiams ir ES įmonėms keliauti ES nepriklausančiose šalyse, išlaikyti atviras sienas, kuo labiau sumažinti keliautojams taikomus apribojimus ir padidinti ES ir valstybių narių Vyriausybių koordinavimo strategijų ir planų skaičių, kad būtų atkurti tarptautiniai turizmo srautai ir tiesioginės užsienio investicijos; — skatinti visas ES institucijas, socialinius partnerius, pilietinės visuomenės organizacijas ir mokslinių tyrimų bei akademines įstaigas 2022 m. prisidėti prie „Tvaraus turizmo metų“ renginių ir tarptautinėse rinkose reklamuoti ES parodų ir mugių tinklą, skirtą tvariam turizmui ir transportui; — visuose TEN-T projektuose – Europos transporto koridoriuose – numatyti turizmui skirtą biudžeto eilutę; — visam apgyvendinimo ir turizmo paslaugų sektoriui įvesti suderintą lengvatinių PVM tarifų sistemą, kuri turi būti palanki MVĮ ir apimti skaidrias procedūras, prieigos prie finansavimo priemones bei procedūras (vieno langelio principą, internetines priemones, partnerystės programas su MVĮ atstovaujančiomis organizacijomis) ir specialią biudžeto eilutę, konkrečiai skirtą labai mažoms MVĮ; — įsteigti ombudsmeno poziciją (instituciją), skirtą prižiūrėti ES ekonomikos gaivinimo priemonių įgyvendinimą ir galimybę naudotis likvidumo priemonėmis, ypač turizmo ir transporto sektoriaus labai mažoms ir mažosioms įmonėms, ir vykdyti kitas konkrečias pareigas (4); — sukurti ES paramos labai mažoms įmonėms ir MVĮ teikimo stebėsenos mechanizmą pagal dabartinę (2021–2027 m.) daugiametę finansinę programą.